கேள்வி: சித்திரத்துணி பற்றி தகவல் சொல்.
பதில்: Image:ItalianSilkDamask.jpg சித்திரத்துணி அல்லது சித்திரப்பட்டு (''brocade or damask (அரபு மொழி:دمسق'') என்பது, கலைநயம் மிக்க சித்திரம் ஒருபக்கம் புதைத்துக்கொண்டு இருக்கும்படி நெய்தத் துணியாகும். இத்துணியின் மறு பக்கம் சித்திரங்களின் புறத் தோற்றத்தைக் காணும்படியாக, பட்டு, லினன், உரோமம், கம்பளி, செயற்கை இழை, ராயன் அல்லது பருத்தி நூலினால் இதை நெய்வர். பெரும்பாலும் தடித்த இழைகளைக் கொண்டே இச்சித்திரங்களை வரைவது வழமையாகும். துணிகள் எத்தகையப் பயன்பாட்டிற்குத் தேவையென்பதை அறிந்து அதற்கேற்ப இருபுறங்களிலோ, அல்லது ஒருபக்கம் மட்டுமோ சித்திரங்களைக் காணுமாறு உருவாக்கப்படுகிறது.
கேள்வி: சித்திரத்துணி - பயன்பாடு குறித்து விரிவாக சொல்லுங்கள்.
பதில்: இந்த ஓவியம் வேலைப்பாடுகள் நிறைந்த துணிவகைகளை, படுக்கை விரிப்புகள் (''bed- sheets''), திரைச்சீலைகள் (''curtains''), மெத்தை வைத்த நாற்காலிகளின் உறைகள் (''covers'') முதலியவற்றைத் தயாரிக்க இவ்வகைத் துணிகள் கையாளப்படுகிறது. ஆடைகள் தயாரிக்க சற்று மெல்லிய நூலினால் நெய்யப்பட்ட சித்திரத்துணிகளைப் பயன்படுத்தப்படுகிறது.
கேள்வி: சித்திரத்துணி - பின்புலம் பற்றி தகவல் சொல்.
பதில்: இதுபோன்ற சித்திரத்துணிகளை, கீழ் நாடுகளிலேயே முதன்முதலில் நெய்யத் தொடங்கினர். சீனாவில் சித்திரத்துணி நெசவு பண்டைக்கால முதலே இத்தொழில் நடைபெற்று வருவதாக அறியப்படுகிறது. 238 இல், வேய் வம்சத்தைச் (''Wei Dynasty'') சார்ந்த "மிங் டி" (''Ming Ti'') என்ற சீனச் சக்கரவர்த்தி, சப்பான் சக்கரவர்த்தினிக்கு கொடையாக (''அன்பளிப்பு'') கொடுத்த சித்திரத்துணியைப் பற்றிய தகவலை, டாக்டர் புஷேல் (''Bushell'') என்பவர் சீனக்கலையைப் பற்றி எழுதியுள்ள நூலில் குறிப்பிட்டுள்ளார்.
கேள்வி: சித்திரத்துணி - இந்திய ஏற்றுமதி என்பது என்ன?
பதில்: இந்தியாவில், பல நிறம் சித்திரப் பட்டுத்துணிகளைப் பண்டையக்காலத்திலேயே நெய்து வந்துள்ளனர். பலநிறப் பட்டுக்களில், வெள்ளி (தனிமம்), தங்கம் இழைகளைக் கொண்டு பூவேலைப்பாடுகள் நிறைந்த சித்திரத்துணிகளை நெய்துள்ளனர். யசூர் வேதம் சித்திரத்துணிகளைப் பற்றிய குறிப்புகள் உள்ளது, மேலும் புத்தர் முற்பட்ட காலத்திலேயே சித்திரத்துணிகள் மேற்கு, மற்றும் கிழக்கு நாடுகளுக்கு ஏற்றுமதி செய்யப்பட்டதாகத் தெரிகிறது.
கேள்வி: சித்திரத்துணி - இந்திய நெசவுத்தொழில் பற்றி தகவல் சொல்.
பதில்: "கின்காப்" (''Kinkhab'') என்னும் பெயருடன் காசி, அகமதாபாத், மற்றும் சூரத்து முதலிய இந்தியா நகரங்களில் இன்றும் சித்திரத்துணியின் நெசவுத்தொழில் நடைபெற்று வருகிறது.
கேள்வி: சித்திரத்துணி - அயல்நாட்டுப் பயன்பாடு பற்றி தகவல் சொல்.
பதில்: 12ஆம் நூற்றாண்டில் ஐரோப்பா மன்னர்களும், பிரபுக்களும் சித்திரப் பட்டாடையாலான உடைகளை விரும்பிப் பயன்படுத்தினர். மேலும், 13ஆம் நூற்றாண்டில் இத்தாலி, ஸ்பெயின் போன்ற நாடிகளில் இவ்வகைத் துணிகளைத் தயாரித்துள்ளனர். மேலும், இங்கிலாந்துவிலுள்ள "தென் கென்சிங்டன்' (''South Kensington'') பொருட்காட்சிசாலையிலும், இலண்டன் விக்டோரியா மற்றும் ஆல்பர்ட் பொருட்காட்சியிலும் (''Victoria and Albert Museum'') பண்டைய நவீனத்துவம் வாய்ந்த சித்திரத் துணிகளைச் சேமித்து வைத்துள்ளனர்.